Lav et referat af nedenstående tekst:

Tekst:
Det runger helt ned i fødderne, når de mange tusinde mennesker synger i takt. Gule kasketter og Dannebrog stikker op blandt den store menneskemængde i et tæt pakket Tivoli. Alle er kommet for at få et glimt af Danmarks nye cykelstjerne, Jonas Vingegaard. - Det er helt som at genopleve fodbold i 1992. Det er bare helt vildt, råber en begejstret Heidi Bruun Friis Andersen i telefonen fra Tivoli. En kæmpe begivenhed Onsdag bliver Tour de France-vinderen Jonas Vingegaard hyldet. Først skal han fejres på Rådhuspladsen i København, og efterfølgende skal han forbi Tivoli i København, hvor der er plads til 25.000 mennesker. Og det er en oplevelse, nordjyske Heidi Bruun Friis Andersen ikke vil undvære. Der nåede derfor ikke at løbe mange tanker gennem hende, før hun tidligt onsdag morgen spontant pakkede bilen. Hende og familien satte kurs fra Aalborg og direkte mod København og Vingegaard-festen. - Det er jo sommerferie, og jeg tænkte: Det her, det må vi bare ikke gå glip af, fortæller hun. I ganske god tid Hvis alt går efter planen, skal Jonas Vingegaard på scenen i Tivoli klokken 16. Heidi Bruun Friis Andersen og familien ankom til parken allerede  klokken 11. - Vi var heldige, at vi blev lukket ind. Det er så fedt, for det er allerede en kæmpe folkefest herinde, siger aalborgenseren. Oprindeligt ville den nordjyske familie have været til fejringsfest i Jonas Vingegaards hjemby, Glyngøre, torsdag. Et bryllup satte en stopper for planerne, og der blev derfor hurtigt lavet nye. - Jeg er så glad for, at jeg sagde, vi skulle tage afsted. Det her går over alle mine forventninger. Hold nu op, hvor er det fedt!

Referat:
På ganske få minutter pakkede familien Friis Andersen taskerne og kørte mod København.